Diari Oficial de la Generalitat Valenciana


Sumari del DOGV 4288, del 09-07-2002 (2002/7196)

ORDE de 28 de febrer de 2002, de la Conselleria de Sanitat, per la qual convoca quatre beques d'informàtica i telecomunicacions.
--------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7196


Data del document
:   28-02-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * assignació per estudis
    * ajuda pública
    * telecomunicació
    * professió de la informàtica

ORDE de 28 de febrer de 2002, de la Conselleria de Sanitat, per la qual convoca quatre beques d'informàtica i telecomunicacions. [2002/7196]
  
La Conselleria de Sanitat, en el marc de la política dirigida a la millora i l'especialització d'estudiants universitaris, convoca la concessió de quatre beques per a l'accés a pràctiques professionals de diferents especialitats dins de l'àmbit d ela informàtica sanitària.
  
Fent ús de les facultats que em conferixen el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons que establix el Decret 108/1992, de 6 de juliol, de la Generalitat Valenciana, que regula la concessió de beques.
  
Ordene
  
Article 1. Objecte
  
L'objecte d'esta orde és la convocatòria de quatre beques per a la participació en projectes informàtics que s'estan fent en la Conselleria de Sanitat. Les beques s'estructuren en dos blocs temàtics, que són: beques per a projectes d'informàtica de gestió i beques per a projectes de xarxes i comunicacions.
  
Article 2. Dotació i finançament
  
Les beques estaran dotades amb 961,94 euros mensuals cada una, amb un import màxim de 8657,46 euros.
  
Es finançaran amb càrrec al pressupost de la Generalitat Valenciana per a l'exercici 2002, aplicació pressupostària 00.99.531.51.8 i línia de subvenció T2869. L'import global màxim de les quatre beques és de 34.630 euros.
  
Esta convocatòria i la concessió de les beques es condicionen a l'existència efectiva de consignació pressupostària suficient en la línia esmentada.
  
S'autoritza la directora general de l'Agència per a la Qualitat, l'Avaluació i la Modernització dels Servicis Assistencials perquè en l'àmbit de les seues competències adopte les mesures necessàries per al desplegament i l'aplicació d'esta orde.
  
Article 3. Recursos
  
Contra esta convocatòria i les seues bases, que exhaurixen la via administrativa, amb caràcter potestatiu, podrà interposar-se un recurs de reposició davant el conseller de Sanitat en el termini d'un mes des de la publicació, en els termes previstos en l'article 116 de la Llei 30/1992. També s'hi podrà interposar un recurs contenciós administratiu segons els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la publicació d'esta orde.
  
Article 4
  
Esta orde vigirà des del sendemà de la publicació en el Diari Oficial de la Generalitat Valenciana.
  
València, 28 de febrer de 2002
  
El conseller de Sanitat,
  
Serafín castellano Gómez
  
Annex I
  
Bases per a la concessió de beques d'informàtica i telecomunicacions
  
Primera. Objecte i finalitat
  
1.1 Les beques tenen per objecte d'esta orde l'ajuda per a la participació en projectes informàtics en curs de realització en la Conselleria de Sanitat. Les beques s'estructuren en dos blocs temàtics: beques per a projectes d'informàtica i gestió i beques per a projectes de xarxes i comunicacions.
  
1.2 Es convoquen quatre beques destinades a col·laborar en els projectes i accions d'elaboració, desenvolupament i implantació de projectes informàtics dins d'objectius estratègics de la Direcció General de l'Agència per a la Qualitat, l'Avaluació i la Modernització dels Servicis Assistencials.
  
Segona. Dotació, duració i pagament de les beques
  
2.1 Les beques estaran dotades amb 961,94 euros mensuals cada una, amb un import màxim d'11.543,33 euros. La Generalitat Valenciana contractarà una assegurança d'accidents i malaltia per als becaris pel temps de duració de la beca, si no tenen cobertes estes contingències.
  
2.2 El període de duració de les beques comprendrà des del sendemà de la notificació fins al 31 de desembre de 2002. No obstant això, podrà prorrogar-se, mitjançant una resolució que n'explicarà els motius, amb la condició de l'existència de consignació pressupostària adequada i suficient en l'exercici 2003. En qualsevol cas, la duració màxima de la beca serà de 18 mesos.
  
2.3 L'import de les beques es pagarà mensualment, després de la certificació de conformitat emesa per la directora general de l'Agència per a la Qualitat, l'Avaluació i la Modernització dels Servicis Assistencials.
  
Tercera. Titulació exigida, condicions generals i barem
  
3.1 Els aspirants que desitgen accedir a esta convocatòria de beques hauran de tindre el títol de llicenciats, diplomats, enginyers superiors o enginyers tècnics d'informàtica o telecomunicacions, o si és el cas ser alumnes dels dos últims cursos d'estes titulacions superiors, en qualsevol universitat espanyola.
  
Quarta. Formalització de les sol·licituds
  
Els candidats interessats hauran de presentar una sol·licitud adreçada a la directora general de l'Agència per a la Qualitat, l'Avaluació i la Modernització dels Servicis Assistencials, en el Registre General de la Conselleria de Sanitat, situat al carrer del misser Mascó, 31, de València, o en qualsevol de les dependències previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la documentació següent:
  
- dades personals
  
- nom i cognoms
  
- data de naixement
  
- nacionalitat
  
- DNI
  
- adreça habitual
  
- població i codi postal
  
- telèfon i fax més pròxim
  
- expedient acadèmic
  
- currículum
  
- document d'assistència sanitària (si en té)
  
- declaració jurada de no tindre cap relació laboral i si és procedent, estar al corrent de les obligacions tributàries i de Seguretat Social, segons que preveu l'article 47.7 del Text Refós de la Llei de la Hisenda Pública de la Generalitat Valenciana
  
- qualsevol altre document que acredite la possessió de cursos rebuts de desenvolupament, xarxes o protocols i paquets ofimàtics que es coneixen
  
- declaració jurada que es tindrà simultàniament cap altra beca o ajuda que puga concedir-se per la mateixa activitat o una de pareguda.
  
- certificat acadèmic que acredite els requisits exigits en l'article segon i de l'expedient acadèmic presentat. (Respecte a esta convocatòria s'acceptaran fotocòpies compulsades.)
  
Hauran de fer constar en la sol·licitud «Beques d'informàtica de l'any 2002» i el bloc temàtic triat, d'acord amb l'article 1, que en podrà ser un o tots dos.
  
Cinquena. Formalització i termini de presentació de les sol·licituds
  
El termini per al lliurament de les sol·licituds serà de quinze dies hàbils comptadors des del sendemà de la publicació d'esta convocatòria en el Diari Oficial de la Generalitat Valenciana.
  
Sisena. Barem, termini de selecció i concessió de beques
  
1. La concessió de les quatre beques la farà una resolució del conseller de Sanitat a la vista de la decisió de la comissió avaluadora, que estarà presidida per la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat.
  
En formaran part com a vocals tres representants de l'Àrea d'Organització i Sistemes de Comunicació de la Conselleria de Sanitat designats per la Direcció General de l'Agència per a la Qualitat, l'Avaluació i la Modernització dels Servicis Assistencials.
  
2. La selecció dels becaris es farà segons la puntuació obtinguda en el barem, que consta dels conceptes següents (màxim 17 punt):
  
a) Titulació acadèmica (fins a 4 punts)
  
Es valorarà l'expedient acadèmica fins a la data.
  
b) Coneixement de les ferramentes de desenvolupament, xarxes, protocols (fins a 5 punts)
  
Per a projectes d'informàtica de gestió es valoraran de manera preferent els coneixements següents:
  
- coneixement de ferramentes CASE estàndards
  
- coneixement de llenguatges de programació web: html, asp, Java
  
- coneixements bàsics de bases de dades: Oracle, Informix
  
- coneixements de servidors web: Internet Information Server, Apache
  
- coneixement d'administració de xarxes locals Windows
  
Per a projectes de xarxes i comunicacions es valoraran de manera preferent els coneixements següents:
  
- coneixements de ferramentes gràfiques
  
- coneixements sobre protocols de xarxes: IP, NetBEUI, IPX...
  
- coneixements sobre estàndards per al suport de VLAN: 802.1Q
  
- Coneixements sobre electrònica de xarxes locals: Hub, Switch...
  
c) Coneixements de procediments administratius de l'administració sanitària i autonòmica (fins a 1 punt).
  
d) Coneixements de valencià, homologats per la Junta Qualificadora de Coneixements de Valencià (fins a 1 punt)
  
e) Coneixements acreditats oficialment d'idiomes comunitaris (fins a 1 punt)
  
f) Entrevista personal (fins a 5 punts)
  
3. En acabat el procés selectiu, la comissió elaborarà dues llistes provisionals de beneficiaris i 2 borses de reserva per orde de prioritat, segons la puntuació obtinguda, d'acord amb els blocs temàtics indicats en l'article 1, per a cobrir les vacants que puguen produir-se per renúncia o abandonament. Les llistes esmentades es publicaran en el web i en el tauler d'anuncis de la Conselleria de Sanitat en una data anterior a l'acabament del termini de 30 dies des de l'acabament del termini de presentació de les sol·licituds.
  
Després d'esta data, es fixarà un termini de 7 dies naturals per tal que les persones interessades puguen plantejar al·legacions, aclariments, abandonaments o renúncies. Quan haurà transcorregut, es publicaran en el web i en el tauler d'anuncis de la Conselleria de Sanitat les llistes definitives per a la concessió de les beques i les borses de reserva per a cobrir les vacants que es produïsquen.
  
El termini màxim per a resoldre les sol·licituds i notificar les resolucions serà de 6 mesos des de la data d ela publicació d'esta convocatòria en el Diari Oficial de la Generalitat Valenciana. Transcorregut este termini, si no hi ha una resolució expressa s'entendrà que es desestimen totes les sol·licituds.
  
4. La resolució de concessió o de denegació es notificarà a les persones interessades. La resolució del conseller de Sanitat que atorgarà les beques serà publicada, a més, en el Diari Oficial de la Generalitat Valenciana. S'afegiran a esta llista dues orses, una per cada bloc temàtic, constituïdes pels aspirants que no resulten adjudicataris de les beques, posats en orde de prioritat per orde de puntuació, per a cobrir les vacants que sorgisquen durant el període de les beques, sempre que coincidisquen les característiques de la beca vacant, el bloc temàtic en què s'enquadre i la titulació requerida amb els dels candidats de la borsa de reserva.
  
El conseller de Sanitat es reserva la facultat d'interpretar el contingut d'esta convocatòria de beques i llista de reserva de becaris.
  
5. La condició de becari no generarà en cap moment cap relació laboral amb la Generalitat Valenciana.
  
6. La condició d'integrant de la borsa de reserva de becaris d'informàtica no generarà en cap moment cap relació laboral amb la Generalitat Valenciana, ni el compromís d'accedir en cap moment a la condició de becari.
  
Setena. Obligacions dels becaris
  
7.1 La Direcció General de l'Agència per a la Qualitat, l'Avaluació i la Modernització dels Servicis Assistencials, a través de l'Àrea d'Organització i Sistemes de Comunicació, s'encarregarà d'ordenar les activitats dels becaris i de resoldre les incidències que es produïsquen durant el període de les beques.
  
a) Col·laborar en els treballs apropiats a la seua titulació i assistència a les línies de treball establides per la Conselleria de Sanitat.
  
b) Fer el treball amb dedicació exclusiva.
  
c) Els becaris, quan hauran rebut la notificació d'haver sigut seleccionats per a una beca, estaran obligats a tindre una dedicació ales activitats de què és objecte de 40 hores setmanals, que s'hauran de fer sota la supervisió de la cap de l'Àrea d'Organització i Sistemes de Comunicació de la Conselleria de Sanitat o de personal designat per a això.
  
d) Un mes abans de l'acabament de la beca, el becari haurà d'elaborar una memòria de les activitats dues a terme.
  
7.2 En acabat el període de la beca i després de l'informe d'assistència, aprofitament i aptitud, la directora general de l'Agència per a la Qualitat, l'Avaluació i la Modernització dels Servicis Assistencials n'estendrà un certificat.
  
7.3 La Direcció General de l'Agència per a la Qualitat, l'Avaluació i la Modernització dels Servicis Assistencials resoldrà les incidències que es produïsquen durant el període de les beques i podrà deixar-les sense efecte, després del tràmit de l'audiència de la persona interessada, en els casos següents:
  
a) incompliment de les obligacions
  
b) no fer l'activitat que ha motivat la concessió
  
c) deixar de tindre els requisits exigits en esta convocatòria
  
En els casos d'incidències, renúncies, incompliment o abandonaments que deixen vacant una beca, es cobrirà segons l'orde establit en la borsa de reserva que resulte del procés de selecció.
  
Huitena. Drets tutoria i incidències dels becaris
  
8.1 Per a les ajudes a estudis i investigació sobre matèries d'avaluació de tecnologies sanitàries contingudes en la present orde s'aplicarà el que disposa el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana, en particular l'article 47.
  
8.2 Les beques són incompatibles amb qualsevol altra beca, ajuda o activitat laboral. La infracció d'esta regla, en qualsevol moment del període de la beca, la deixarà sense efecte.
  
8.3 La Direcció General de l'Agència per a la Qualitat, l'Avaluació i la Modernització dels Servicis Assistencials convocarà els adjudicataris sol·licitants de les beques per a la signatura del document de notificació i acceptació.
  
Novena. Forma de pagament
  
Les beques, en la quantia determinada en l'article tercer, es pagaran als beneficiaris mensualment, després d'un informe favorable de la Direcció General de l'Agència per a la Qualitat, l'Avaluació i la Modernització dels Servicis Assistencials.
  
Contra esta orde, que exhaurix la via administrativa, es podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del sendemà de la publicació en el Diari Oficial de la Generalitat Valenciana.
  
Tot això sense perjuí que hom puga exercir qualsevol altre recurs que considere oportú.
  
Annex II
  
Beques d'informàtica de l'any 2002
  
Beques per a projectes d'informàtica de gestió [ ]
  
Beques per a projectes de xarxes i comunicacions [ ]
  
(marque una X on corresponga)
  
Nom ...., adreça .... localitat .... CP ... DNI .... lloc i data d'expedició .... telèfon ....
  
Conec l'Orde publicada en el Diari Oficial de la Generalitat Valenciana núm. ...., del dia ...., per la qual la Conselleria de Sanitat convoca quatre beques per a fer pràctiques professionals en els servicis centrals, i també les condicions establides en les bases. Em compromet a acceptar-les, a assistir i participar plenament en els programes de treball que siguen establits, si en sóc adjudicatari o adjudicatària, i declare que totes les dades personals, acadèmiques i professionals indicades en l'escrit són verdaderes, i adjunte la documentació següent:
  
a) Fotocòpia compulsada del DNI.
  
b) Document d'assistència sanitària.
  
c) Currículum i certificacions que avalen l'experiència professional.
  
d) Declaració jurada de no tindre cap relació laboral i d'estar al corrent de les obligacions tributàries i de la Seguretat Social.
  
e) Certificat acadèmic acreditatiu de tindre el títol de llicenciat/da o diplomat/da o enginyer/a superior o tècnic/a d'informàtica o telecomunicacions o aprovat el primer cicle d'estes titulacions superiors en qualsevol universitat espanyola.
  
f) Declaració jurada que no es tindrà simultàniament cap altra beca o ajuda que puga concedir-se per la mateixa activitat o una de similar.
  
g) Altres documents que acrediten la possessió de títols, cursos, seminaris, conferències, mèrits docents, d'investigació, etc., o professionals que s'adjunten.
  
Sol·licite
  
Que admeta esta instància amb la documentació per al que establix la convocatòria de beques.
  
Lloc i data .....
  
Signatura de la persona interessada